УПУТСТВО ЗА ПИСАЊЕ ОДРЕДНИЦА О НАСЕЉИМА (СЕЛИМА)

Поштовани,

Предвиђено је да се свако сеоско насеље у посебној одредници обради за *Енциклопедију Републике Српске*. Пошто је енциклопедијски текст по правилу сажет, много полажемо на то да читаоцима пружимо податке о изворима и литератури у којима је могуће наћи више информација о Вашем мјесту.

Географски положај,

Атар села – обим, особености атара – равница, узвишења, шуме, воде – извори, потоци, бара, ријека, језеро,

Тип насеља – ушорен, збијен, куће подигнуте раздалеко.

Засеоци, називи заселака,

Кратак историјат,

Становништво – национални састав, број становника тренутно и према ранијим пописима.

Поријекло становништва – традиција, стварност,

Обичаји, кућне и сеоске славе,

Археолошки локалитети,

Стари споменици,

Школа и црква,

Знамените личности.

ИЗВОРИ – објављени извори о Вашем мјесту.

ЛИТЕРАТУРА – објављени текстови о Вашем мјесту.

Предвиђено је да обим текста одреди општинска редакција у складу са *Критеријумима за азбучник Енциклопедије Републике Српске* и договором са уредником *Енциклопедије*. Сваки чланак биће хонорисан.

Прилоге слати у истовјетној електронској и писаној форми, у фонту **Times New Roman**, величина 12, проред 1,5, кодна страна SR (Cyrilic); лијева маргина 3,5 cm, десна 4,5 cm.

За сва накнада обавјештења или сугестије можете се обратити на телефон 051-333-700 или на електронску пошту: enciklopedija@anurs.org.

Бања Лука, јануара 2009.

Уредник *Енциклопедије РС*

Раде Михаљчић